Diari Oficial de la Generalitat Valenciana


Sumari del DOGV 8065, del 19-06-2017 (2017/5416)

Licitació número CTM-5/2017. Treballs d'actualització i revisió mitjançant restitució i edició de 136.000 hectàrees de la base cartogràfica 1:5.000 de la Comunitat Valenciana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/5416


Data del document
:   14-06-2017

Organisme emissor
:   Institut Cartogràfic Valencià

Tipus de document
:   Anunci

Correcció d'errades

 Descriptors 

:   * Institut Cartogràfic Valencià
    * contracte de serveis

Licitació número CTM-5/2017. Treballs d'actualització i revisió mitjançant restitució i edició de 136.000 hectàrees de la base cartogràfica 1:5.000 de la Comunitat Valenciana. [2017/5416]  
1. Entitat adjudicadora, dades generals i dades per a l'obtenció de la informació  
a) Organisme: Generalitat Valenciana. Institut Cartogràfic Valencià. Ciutat administrativa 9 d'Octubre, torre 1, planta 1, carrer de Castán Tobeñas, 77, 46306. Telèfon: 622 199 575. Fax: 208489\_dbs@xyf.dn.  
b) Dependència que tramita l'expedient: Gerència de l'Institut Cartogràfic Valencià.  
c) Obtenció de documentació i informació: Institut Cartogràfic Valencià. 46819 València: ciutat administrativa 9 d'Octubre, torre 1, carrer de Castán Tobeñas, 77.  
- Consultes de caràcter tècnic: 024 308 635, yudici\_caf@tyg.rj  
- Consultes de caràcter legal o administratiu: 698 531 950, contratacio\_uth@enn.qe  
Perfil del contractant: https://contrataciondelestado.es/  
Data límit d'obtenció de documentació i informació: quinze dies naturals següents a la publicació d'aquest anunci en el Diari Oficial de la Generalitat Valenciana.  
d) Número d'expedient: CTM-5/2017  
  
2. Objecte del contracte  
a) Tipus: serveis.  
b) Descripció: actualització i revisió mitjançant restitució i edició de 136.000 hectàrees de la base cartogràfica 1:5.000.  
c) Lloc d'execució: dependències de l'adjudicatari, a exepció de les reunions entre els responsables del projecte i el personal de l'ICV, que s'han de celebrar a la seu d'aquest (Castán Tobeñas, ciutat administrativa 9 d'Octubre, torre 1, València).  
d) Termini d'execució: des de la data d'adjudicació fins al 15 de desembre de 2017.  
e) Pròrroga: sí.  
f) CPV (referència de nomenclatura):  
- CPV 71354000-4 Serveis de cartografia  
- CPV 71354100-5 Serveis de cartografia digital  
g) Divisió per lots i nombre de lots /nombre d'unitats: no.  
  
3. Tramitació i procediment  
a) Tramitació: ordinària.  
b) Procediment: obert amb adjudicació a l'oferta econòmicament més avantatjosa, en funció de diversos criteris.  
c) Criteris d'adjudicació:  
c1. Criteris avaluables de forma automàtica (55 punts):  
- Oferta econòmica: fins a 45 punts.  
- Increment en el nombre d'hectàrees: fins a 10 punts.  
c2. Criteris la quantificació dels quals depén d'un judici de valor (45 punts):  
- Valor tècnic: fins a 25 punts.  
· Pla de treball i cronograma detallat del projecte que reflectisca la forma d'abordar-lo; recursos humans i tècnics assignats en cada una de les seues fases: fins a 9 punts.  
· Metodologia i descripció proposada en les fases de la producció cartogràfica: fins a 10 punts.  
· Metodologia i descripció per a l'intercanvi de la informació actualitzada que reflectisca la forma més efectiva d'abordar les transaccions de la informació actualitzada entre l'ICV i l'empresa: fins a 6 punts.  
  
- Qualitat del treball: fins a 20 punts.  
· Programa de control de qualitat intern proposat per a verificar la qualitat de la cartografia que vaja realitzant d'acord amb el plec de prescripcions tècniques, flux de treball en el control de qualitat, descripció de tasques manuals i automàtiques, personal assignat, etc.: fins a 8 punts.  
· Controls de qualitat automatitzats que garantisquen que el producte final lliurat siga conforme amb les especificacions tècniques de la sèrie BCV05. Es valoraran tant controls d'ús exclusiu intern de l'empresa com aquells que puguen ser utilitzats lliurement per part de l'ICV: fins a 12 punts  
El detall d'aquests criteris es troba en l'apartat G de l'annex I del plec de clàusules administratives particulars.  
  
4. Valor estimat del contracte  
176.800 euros, sense IVA.  
  
5. Pressupost base de licitació  
a) Import: 88.400 euros, sense IVA.  
  
6. Garanties exigides  
a) Provisional: els licitadors queden dispensats de la prestació de la garantia provisional de conformitat amb l'Acord del Consell de 26 de març de 2010. No obstant això, en cas de la retirada injustificada de l'oferta, aquests hauran d'indemnitzar l'Administració per import igual al 2 % del pressupost de licitació.  
b) Definitiva: 5 % de l'import d'adjudicació.  
  
7. Requisits específics del contractista  
a) Solvència econòmica i financera: el volum anual de negocis del licitador referit a l'any de major execució dels tres últims anys conclosos haurà de ser, almenys, de 200.000 euros.  
b) Solvència tècnica i professional: es requereix que l'empresa haja realitzat, com a mínim, un treball en els últims cinc anys que siga d'igual o de semblant naturalesa que els que constitueixen l'objecte del contracte, que comprenga un nombre mínim de 100.000 hectàrees.  
Els licitadors acreditaran la seua solvència econòmica, financera, tècnica i professional pels mitjans que s'indiquen en l'apartat E de l'annex I del plec de clàusules administratives particulars.  
  
8. Presentació de les ofertes o de les sol·licituds de participació  
a) Data límit de presentació: fins a les 14.00 hores del quinzé dia natural següent a la publicació d'aquest anunci en el Diari Oficial de la Generalitat Valenciana.  
b) Modalitat de presentació: en les oficines assenyalades en l'apartat c del punt 8 d'aquest anunci i per correus. En aquest últim cas ha de justificar-se la data i hora d'imposició de l'enviament en l'oficina de Correus i anunciar a l'òrgan de contractació la remissió de l'oferta mitjançant telegrama o fax, en el qual es consignarà el nombre de l'expedient, títol complet del servei i nom del licitador.  
c) Lloc de presentació: Registre general de la conselleria d'Habitatge, Obres Públiques i Vertebració del Territori, siti a la ciutat administrativa 9 d'Octubre, c/ Castán Tobeñas, 77, torre 1, planta baixa, València 46609.  
d) Obtenció de documentació i informació: Institut Cartogràfic Valencià. Ciutat administrativa 9 d'Octubre, torre 1, planta 1, carrer de Castán Tobeñas, 77, 46637. Telèfon: 299 065 299. Fax: 208489\_ryl@ptp.gt.  
e) Admissió de millores: sí. S'admeten respecte a l'increment del nombre d'hectàrees  
f) Termini durant el qual el licitador estarà obligat a mantenir la seua oferta: dos mesos, comptadors des de l'endemà de l'obertura de les proposicions econòmiques.  
  
9. Obertura d'ofertes (sobre 2, documentació tècnica relativa a criteris que depenen d'un judici de valor; sobre 3, documentació econòmica)  
  
a) Adreça: ciutat administrativa 9 d'Octubre, torre 1, planta 1, carrer de Castán Tobeñas, 77.  
b) Localitat i codi postal: València. 46437.  
- Obertura del sobre 2:  
Data i hora: 17 de juliol de 2017, a les 11.00 hores.  
- Obertura del sobre 3:  
Data i hora: 28 de juliol de 2017, a les 11.00 hores.  
  
10. Despeses de publicitat  
A càrrec dels adjudicataris.  
  
València, 14 de juny de 2017. El director de l'Institut Cartogràfic Valencià: Xavier Navarro i Garcia.